હવામાન વિભાગના જણાવ્યા પ્રમાણે, મહારાષ્ટ્ર સહિત કર્ણાટકના કેટલાક ભાગોમાં પણ ભારે પવન અને ગાજવીજ સાથે વરસાદ પડવાની પણ શક્યતા છે. હવામાન વિભાગ કોંકણ વિસ્તારમાં મુંબઈ સહિતના લોકોને માટે એડવાઈઝરી જારી કરી છે કે ૯થી ૧૧ જૂન સુધી ઘરની બહાર નીકળવાનું બીનજરૂરી રીતે ટાળવું. છેલ્લા ૨૪ કલાકમાં ઉમરગાંવ, નંદુરબાર, નિલાંગા, લાતુર, શિરુર, પૂણે જિલ્લો, રત્નાગિરીમાં ભારે વરસાદ પડ્યો છે. અતિભારે વરસાદની આગાહી સાથે રાજ્યમાં તંત્ર સાબદું કરી દેવાયું છે અને મુંબઈમાં મહાનગરપાલિકા દ્વારા સાવધાનીનાં પગલાં લેવામાં આવી રહ્યા છે.